สวัสดีค่ะดิฉันมีอาการปวดหัวบริเวณด้านหน้าของศรีษะ กระบอกตา โหนกแก้ม จะปวดเฉพาะเวลาใกล้มีประจำเดือน ช่วงมีประจำเดือน ไปจนถึงประจำเดือนหมด ซื้อยามาทานเอง เภสัชฯจะจ่ายยา ibuprofen 400 มาให้ ทานแล้วก็ไม่หายปวด อาการก็เหมือนเดิม อยากทราบว่าเป็นเพราะสาเหตุใดค่ะและมีวิธีรักษายังไงคะ (อ้อ เคยหาที่ รพ.นะคะ คุณ ก็ให้กินพารา ค่ะ)
สวัสดีค่ะ ในช่วงก่อนการมีประจำเดือนมา อาจมีอาการต่างๆ เกิดขึ้นได้ เรียกว่าอาการก่อนมีประจำเดือน (Premenstrual Syndrome) ซึ่งอาการจะมีได้หลากหลาย และในแต่ละเดือนก็จะไม่เหมือนกัน ในบางรอบเดือนอาจไม่มีอาการอะไรก็ได้ อาการได้เแก่ เจ็บเต้านม ปวดเมื่อยตัว อ่อนเพลีย ปวดศีรษะ เวียนศีรษะ ปวดท้อง ท้องอืด ท้องผูกหรือท้องเสีย คลื่นไส้ มีสิวขึ้น อยากทานอาหารมากกว่าปกติ อารมณ์แปรปรวน วิตกกังวล นอนไม่หลับ เป็นต้นและในขณะที่ประจำเดือนมา ก็อาจเกิดอาการต่างๆ ได้เช่นกัน แต่ก้จะค่อยๆ น้อยลง จนหายไปเมื่อประจำเดือนหมดดังนั้น หากมีอาการปวดหัวเฉพาะในช่วงก่อนการมีประจำเดือนมา และในช่วงที่มีประจำเดือนมา แล้วเมื่อประจำเดือนหมดไปแล้ว อาการปวดหัวได้หายไป ก็ถือว่าไม่ได้มีอะไรผิดปกติค่ะทั้งนี้ ในช่วงก่อนมีประจำเดือน จะเกิดการเปลี่ยนแปลงของฮอร์โมนเพศ โดยก่อนมีประจำเดือน 1-3 วัน ระดับเอสโตรเจนจะลดลงอย่างรวดเร็ว (estrogen withdrawal) ในผู้ที่สมองมีความไวต่อสิ่งกระตุ้นมากกว่าปกติ (จากพันธุกรรม) หรือผู้ที่เป็นโรคปวดศีรษะไมเกรนอยู่แล้ว ก็จะเกิดการกระตุ้นให้ปวดหัวได้ค่ะเมื่อมีอาการปวดหัว ก็ควรนอนหลับพักผ่อนให้เพียงพอ ไม่ทำสิ่งที่อาจกระตุ้นให้ปวดมากขึ้น เช่น การใช้สายตากับโทรศัพท์มือถือหรือคอมพิวเตอร์มากไป การดื่มชา กาแฟมากไป เป็นต้น ทานยาแก้ปวด เช่น พาราเซตามอล ไอบูโพรเฟน เป็นต้น ทั้งนี้ การจะทำให้อาการปวดหัวก่อนและขณะมีประจำเดือนหายไปเลยนั้นเป็นไปได้ยาก เพราะร่างกายของเราจะต้องมีฮอร์โมนและมีการเปลี่ยนแปลงของฮอร์โมนอยู่ค่ะอย่างไรก็ตามหากมีอาการปวดมากขึ้นเรื่อยๆ ในทุกรอบเดือน ก็ควรไปแพทย์ เพื่อหาสาเหตุว่ามีโรคอื่นร่วมด้วยไหม เช่น โรคปวดศีรษะไมเกรน โรคความดันโลหิตสูง เป็นต้น เพื่อรักษาด้วยยาอื่นเพิ่มเติมค่ะ